**Nebunie în doi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Azi mă gândesc că vara-i prea fierbinte

Şi va topi în foc mistuitor

Prostiile ce-mi trec ades prin minte

Când te ating cu limba pe picior

Şi mi se-aprind papile gustative

Ori te respir prin fiecare por

Că am în minte fantezii lascive

Ce se ridică iute şi nu mor

Oricât de lungi sunt zilele de vară

Şi nădușeala-mi fluieră în piept

Că nebunia-n doi nu se compară

Cu teoria pură din concept.

- Ce combinaţii strani-mi trec prin minte

Când micul dantelat combinezon

Alunecând pe pielea mea dezminte

Că nu aş fi vanilie bourbon,

Iar tu cu trupul zvelt de ciocolată,

Ce crezi, iubite, de ne-am contopi,

N-ar fi reţeta asta rafinată

Cea mai selectă? Nu s-ar mai găsi

În lume doi nebuni să-şi scrie visul

Pe aşternuturi albe de brocard

Păşind îmbrăţişaţi spre paradisul

Născut din pasiunea-n care ard.

Ioan Grigoraș Liliana Trif